Reloncaví (zaljev)

Reloncaví (španjolski: Seno de Reloncaví) je zaljev Tihog oceana na jugu Čilea u Regiji Los Lagos. Karakteristike Zaljev je dubok nekih 38 km, i maksimalno širok 27, na njegovom dnu leži lučki grad Puerto Montt, a na istočnom kraju Estuarij Reloncaví. Po zaljevu ima puno otoka, a tri najveća su Tenglo, Maillén i Huar. Dva puno veća otoka, Puluqui i Queulín, leže na ulazu u zaljev, i razdajaju ga od Zaljeva Ancud. Topografski je zaljev mjesto gdje se Centralna čileanska dolina pretapa u Tihi ocean. Duž njegovih obala ima puno ribogojilišta lososa, pa ga često posjećuju orke. U planinama sjeveroistočno od zaljeva leži Nacionalni park Alerce Andino poznat po endemskoj vrsti stabala sličnih sjevernoameričkim sekvojama. Reference Vanjske veze Reloncaví Sound (en)